**ПОКАНА ЗА ЗАЯВЯВАНЕ НА ИНТЕРЕС**

**ПРОГРАМА ЗА ИЗГРАЖДАНЕ НА АДМИНИСТРАТИВЕН КАПАЦИТЕТ И ДЕМОКРАТИЧНИ ИНСТИТУЦИИ**

**Приоритет** **3. 3. 1. Подкрепа за демократични и отговорни институции**

**Покана към службите на омбудсмана за заявяване на интерес**

**ТЕМА:**

**Укрепване на административния капацитет на службите на омбудсманa в страните партньори**

**Албания, Армения, Босна и Херцеговина, Грузия, Република Македония, Молдова, Косово, Сърбия, Украйна, Черна гора**

Министерството на външните работи на Република България отваря **Покана за заявяване на интерес** с цел да избере служби на омбудсманa (или идентични национални институции) от страни партньори от Западните Балкани и Черноморския регион, които да участват в подбор за получаване на финансова подкрепа за изграждане на административен капацитет по официалната помощ за развитие на България през 2017 г.

Изисквания на програмата:

• Проектът да е фокусиран върху укрепване на държавните институции, отговорни за разработване и прилагане на националната политика по добро управление, върховенство на правото и спазване на правата на човека, следва да съдейства за засилване на тяхната прозрачност, отговорност и ефективност

• Проектът да отговаря на целите на съответна национална стратегия или национален план за развитие, на Целите за устойчиво развитие и на общностното достояние (acquis communautaire) на Европейския съюз

• Всички проекти трябва да бъдат представени от името на съответните национални структури.

* Дейностите, за които се кандидатства, не бива да получават дублиращо финансиране по друг проект, програма или каквато и да е друга финансова схема, произлизаща от националния бюджет, от бюджета на Европейския съюз или друг донор
* Проектите следва да бъдат представени на български и/или английски език
* Максимална стойност на грантовото финансиране на проект: **35 000 евро**
* Максимална допустима продължителност: **18 месеца**

Ако искате да заявите интерес за участие в тази покана, следва да изпратите вашата проектна идея под формата на концепция, на официалния e-адрес на посолството на България във вашата страна.

**Краен срок**  за приемане на заявленията: **30 юни 2017 год.**